text: Sakatol, o paikawasay a pisawkit.o mapakokotay a tamdaw tangsol a cowa ka pihayi to kaciraraw no tiring, cowa ko pawacay a cecay ko sapipa’ading to tiring,tangsol a paloko to cowa ka ciraraw ko niyah.Ano o mitakaway ko mapakokotay, o paloko ko sapina’ay,sowal saan: “ano mitakaway kako,ano mi’adop sato kako o mamatefad i tonotonoan”. Ano ca ho ka kaketon ko raraw,saikoray to a demak i,ono Kawasan to ko mamisawkit,tahidangen ko kakeridan no cikawasay, palokoen no cikawasay ko kawas tona fangafang ta ira ko pisawkit no kawas,  mi’edaw to ’aol a ’edaw ano ca o ’eli a ’edaw,  ano ca miala to tiwas ato potok to mapi’edaw, o cikawasay ko mamiketon to cima ko ciraraway.